
16 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 925 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση του εσωτερικού κανονισμού λει¬ 
τουργίας της Β' Κλινικής Αναισθησιολογίας της 
Ιατρικής Σχολής της Σχολής Επιστημών Υγείας. 

2 

Καθορισμός γνωστικού αντικειμένου μέλους 
Ε.ΔΙ.Π. της Σχολής Ηλεκτρολόγων Μηχανικών και 
Μηχανικών Υπολογιστών Ε.Μ.Π. 

3 

Έγκριση κατανομής δύο (2) κενών οργανικών θέ¬ 
σεων Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π), ΠΕ Κατηγορίας, στη Σχολή Θετικών 
και Τεχνολογικών Επιστημών του Πανεπιστημίου 
Κρήτης. 

4 

Κανονισμός Σπουδαστηρίου Θεωρητικών Μαθη¬ 
ματικών του Τμήματος Μαθηματικών και Εφαρ¬ 
μοσμένων Μαθηματικών του Πανεπιστημίου 
Κρήτης. 

5 

Έγκριση Εσωτερικού Κανονισμού Λειτουργίας 
του Συμβουλευτικού Κέντρου Φοιτητών του Πα¬ 
νεπιστημίου Κρήτης. 

6 

Ιδρυση του Ερευνητικού Εργαστηρίου Γλωσσικής 
Κατάκτησης και Γλωσσικής Επεξεργασίας» της Φι¬ 
λοσοφικής Σχολής του Πανεπιστημίου Κρήτης-Το¬ 
μέας Γλωσσολογίας, Τμήμα Φιλολογίας και έγκριση 
του Εσωτερικού Κανονισμού Λειτουργίας του. 


ΑΠΟΦΑΣΕΙΣ 

Αριθμ. πράξης 614 (1) 

Τροποποίηση του εσωτερικού κανονισμού λει¬ 
τουργίας της Β' Κλινικής Αναισθησιολογίας της 
Ιατρικής Σχολής της Σχολής Επιστημών Υγείας. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν.4310/2014 όπως προστέθηκε στο 


άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Την από 29-1-2018 απόφαση της Πανεπιστημιακής 
Συγκλήτου. 

3. Την από 30-11-2017 απόφαση της Γενικής Συνέλευ¬ 
σης της Ιατρικής Σχολής. 

4. Την αριθμ. 69379ε/Β1/3-7-2003 (ΦΕΚ 899 Β') κοινή 
υπουργική απόφαση «Ίδρυση Β' Κλινικής Αναισθησιολο- 
γίας στην Ιατρική Σχολή του Εθνικού και Καποδιστριακού 
Πανεπιστημίου Αθηνών και καθορισμός του εσωτερικού 
της κανονισμού». 

5. Την αριθμ. Υ4α/68458/03/28-7-2003 (ΦΕΚ 1079 
Β') κοινή υπουργική απόφαση «Εγκατάσταση Πανεπι¬ 
στημιακών κλινικών και εργαστηρίων, του τμήματος 
Ιατρικήςτου Εθνικού και Καποδιστριακού Πανεπιστη¬ 
μίου Αθηνών στο Πανεπιστημιακό Γενικό Νοσοκομείο 
ΑΤΤΙΚΟΝ». 

6. Το γεγονός ότι η τροποποίηση του εν λόγω εσωτε¬ 
ρικού κανονισμού δεν προκαλεί δαπάνη σε βάρος του 
τακτικού προϋπολογισμού ή της κρατικής επιχορήγησης 
του Ιδρύματος, αποφασίζουμε: 

Άρθρο Μόνο 

Τροποποιούμε τον εσωτερικό κανονισμό της Β' Κλινι¬ 
κής Αναισθησιολογίας της Ιατρικής Σχολής της Σχολής 
Επιστημών Υγείας, εγκατεστημένης στο Π.Γ.Ν «ΑΤΤΙ¬ 
ΚΟΝ», όπως αυτός προβλέπεται στην αριθμ. 69379ε/Β 1 / 
3-7-2003 (ΦΕΚ 899 Β') κοινή υπουργική απόφαση «Ιδρυ¬ 
ση Β' Κλινικής Αναισθησιολογίας στην Ιατρική Σχολή του 
Εθνικού και Καποδιστριακού Πανεπιστημίου Αθηνών 
και καθορισμός του εσωτερικού της κανονισμού» με 
την προσθήκη σε αυτόν μίας (1) νέας μονάδας με την 
επωνυμία «Μονάδα Εκπαίδευσης στην Περιεγχειρητική 
Υπερηχογραφία». 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 925/16.03.2018 


Αριθμ. 8362 _ (2) 

Καθορισμός γνωστικού αντικειμένου μέλους 
Ε.ΔΙ.Π. της Σχολής Ηλεκτρολόγων Μηχανικών 
και Μηχανικών Υπολογιστών Ε.Μ.Π. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις της παρ. 7 του άρθρου 27 του 
ν.4386/2016. 

2. Την με αριθμ. 126603/Ζ2/29.07.2016 (ΑΔΑ: 
Ω73Λ4653ΠΣ-Ψ6Θ) Εγκύκλιο του Υπουργείου Παιδείας, 
Έρευνας και Θρησκευμάτων. 

3. Την από 7.11.2017 απόφαση της Κοσμητείας της 
Σχολής Ηλεκτρολόγων Μηχανικών και Μηχανικών Υπο¬ 
λογιστών του Ε.Μ. Πολυτεχνείου. 

4. Την προηγούμενη γνώμη του Τομέα Σημάτων, Ελέγ¬ 
χου και Ρομποτικής της ως άνω Σχολής. 

5. Το γεγονός ότι με την παρούσα δεν προκαλείται δα¬ 
πάνη σε βάρος του κρατικού προϋπολογισμού. 

6. Τα στοιχεία του προσωπικού μητρώου των κατωτέ¬ 
ρω, καθορίζεται: 

Το γνωστικό αντικείμενο του μέλους Εργαστηριακού 
Διδακτικού Προσωπικού (Ε.ΔΙ.Π.) Αργύριου Σολδάτου 
του Γεράσιμου, ο οποίος υπηρετεί στονΤομέα Σημάτων, 
Ελέγχου και Ρομποτικής της Σχολής Ηλεκτρολόγων Μη¬ 
χανικών και Μηχανικών Υπολογιστών του Εθνικού Με- 
τσόβιου Πολυτεχνείου, ως εξής: 

«Συστήματα Αυτομάτου Ελέγχου: Θεωρία και Εφαρ¬ 
μογές». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 


Αριθμ. Γεν.2359 (3) 

Έγκριση κατανομής δύο (2) κενών οργανικών θέ¬ 
σεων Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π), ΠΕ Κατηγορίας, στη Σχολή Θετικών 
και Τεχνολογικών Επιστημών του Πανεπιστημί¬ 
ου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Αριθμ. 383η/15-02-2018 τακτική συνεδρίαση) 

Έχοντας υπόψη: 

Ι.Την αριθμ. 6/10-2-2016 απόφαση του Συμβουλίου 
του Πανεπιστημίου Κρήτης (ΦΕΚ 82/18-2-2016 τ. Υπαλ¬ 
λήλων Ειδικών θέσεων και Οργάνων Διοίκησης Φορέων 
του Δημοσίου και Ευρύτερου Δημόσιου Τομέα) με την 
οποία διορίστηκε ο Καθηγητής του Τμήματος Ιατρικής 
της Σχολής Επιστημών Υγείας Οδυσσέας - Ιωάννης Ζώ- 
ρας του Λύσανδρου ως Πρύτανης του Πανεπιστημίου 
Κρήτης, με πλήρη θητεία, από τις 23-2-2016 ημερομηνία 
έκδοσης της αριθμ. 31460/Ζ1 (ΑΔΑΨΡΙ24653ΠΣ-Υ1Κ) 


διαπιστωτικής πράξης της Αναπληρώτριας Υπουργού 
Παιδείας, Έρευνας και Θρησκευμάτων, 

2. Τις διατάξεις του άρθρου 29, παρ. 3, περίπτωση 
β'του ν.4009/2011 (ΦΕΚ 195/Α76-9-2011), όπως αντι- 
καταστάθηκαν από τις διατάξεις του άρθρου 27, παρ. 9 
περίπτωση β'του ν.4386/2016 (ΦΕΚ 83/Α711 -5-2016). 

3. Τις διατάξειςτου άρθρου 27 παρ. 9 περίπτωση γ'του 
ν.4386/2016. (ΦΕΚ 83/Α711-5-2016). 

4. Τις διατάξεις του άρθρου 66 του ν.4415/2016 (ΦΕΚ 
159/Α76-9-2016). 

5. Τη διάταξη της παρ. 1 του άρθρου 20 του 
ν.4452/2017(ΦΕΚ 17/Α715-2-2017) με την οποία 
αντικαταστάθηκε η περίπτωση α'του άρθρου 66 του 
ν.4415/2016. 

6. Το απόσπασμα πρακτικών της 20ης-12-2017 Γενι¬ 
κής Συνέλευσης της Σχολής Θετικών και Τεχνολογικών 
Επιστημών του Πανεπιστημίου Κρήτης. 

7. Την αριθμ. ΓΕΝ. 453/16-01-2018 εισήγηση του Κο¬ 
σμήτορα της Σχολής Θετικών και Τεχνολογικών Επιστη¬ 
μών του Πανεπιστημίου Κρήτης. 

8. Την αριθμ. Γεν. 1559/09-02-2018 εισήγηση της Ανα- 
πληρώτριαςΠροϊσταμένηςτης Υποδιεύθυνσης Διοικητι¬ 
κού του Πανεπιστημίου Κρήτης Μαρίας Παπαδογιαννάκη. 

9. Το γεγονός ότι δεν προκαλείται δαπάνη από την 
απόφαση αυτή σε βάρος του κρατικού προϋπολογισμού, 
αποφασίζει και εγκρίνει: 

Την κατανομή δυο (2) κενών οργανικών θέσεων ΕΤΕΠ - 
ΠΕ Κατηγορίας, από τις υφιστάμενες κενές θέσεις του- 
Ιδρύματός μας, στη Σχολή Θετικών και Τεχνολογικών 
Επιστημών του Πανεπιστημίου Κρήτης, προκειμένου 
να προχωρήσει η ένταξη των: α) Κλεοπάτρας Γεωργιλά, 
υπαλλήλου με σχέση εργασίας ΙΔΑΧ και β) Λιούμπιτσας- 
Αγγελικής Καρδάκη μόνιμης Υπαλλήλου στην προβλε- 
πόμενη από το άρθρο 29 του ν.4009/2011 κατηγορία- 
ΕιδικούΤεχνικού Εργαστηριακού Προσωπικού (Ε.Τ.Ε.Π.) 
στη Σχολή Θετικών και Τεχνολογικών Επιστημών του 
Πανεπιστημίου Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Μαρτίου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. Γεν. 2374 (4) 

Κανονισμός Σπουδαστηρίου Θεωρητικών Μαθη¬ 
ματικών του Τμήματος Μαθηματικών και Εφαρ¬ 
μοσμένων Μαθηματικών του Πανεπιστημίου 
Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α/1974) περί 
τροποποιήσεως και συμπληρώσεως του ν.δ. 87/1973 

(ΦΕΚ 159 τ.Α'/73) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων 
τινών αυτού εις άπαντα τα ΑΕΙ (Α'310), το ν. 259/1976 
(ΦΕΚ 25 τ.Α'/76) περί τροποποιήσεως και συμπληρώσε- 
ως των περί Πανεπιστημίων Θράκης και Κρήτης κειμέ¬ 
νων διατάξεων, τις διατάξεις του π.δ. 103/1983, (Φ.Ε.Κ. 
48/15.04.1983, τ.Α') - Αυτοδύναμη λειτουργία του Πα¬ 
νεπιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του άρ¬ 
θρου 7 του ν. 4485/2017 (Φ.Ε.Κ. 114 τ.Α'/ 04-08-2017) 
«Οργάνωση και λειτουργία της ανώτατής εκπαίδευσης, 
ρυθμίσεις για την έρευνα και άλλες διατάξεις». 

3. Τις διατάξειςτου άρθρου 60 του ν. 4386/11 -05-2016 
αναφορικά με τη διαδικασία ίδρυσης, μετονομασίας, κα¬ 
τάργησης, συγχώνευσης Εργαστηρίων, Μουσείων, Κλι¬ 
νικών και λοιπών μονάδων Α.Ε.Ι. και διαδικασία τροπο¬ 
ποίησης των εσωτερικών τους κανονισμών, όπως ισχύει. 

4. Το ΦΕΚ τ. ΥΟΔΔ 82/18-02-2016) και την αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1 Κ) διαπι- 
στωτική πράξη της Αναπληρώτριας Υπουργού Παιδεί¬ 
ας,Έρευνας και Θρησκευμάτων, όπου διαπιστώνεται ότι 
ο Καθηγητής Οδυσσέας Ζώρας έχει εκλεγεί ως Πρύτανης 
του Πανεπιστημίου Κρήτης. 

5. Την αριθμ. 17070/01-12-2017 (ΑΔΑ:9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια¬ 
τάξεων του νόμου 4485/2017 (ΦΕΚ 114/τ.Α704-08-2017 
για το ακαδημαϊκό έτος 2017-2018, όπως ισχύει. 

6. Τις διατάξεις του άρθρου 4 του ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν.4210/2013 (ΦΕΚ 254/ 
τ.Α721.11.2013), καθώς και την κατ' εξουσιοδότηση 
αυτού εκδοθείσα αριθμ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

7. Το αριθμ. 1707/12-02-2018 έγγραφο της Αναπλη- 
ρώτριας Γραμματέως του Τμήματος Μαθηματικών και 
Εφαρμοσμένων Μαθηματικών Αικατερίνης Παπαδου- 
λάκη. 

8. Το απόσπασμα πρακτικών της αριθμ. 118ης/ 
29-11-2017 ΣυνέλευσηςτουΤμήματος Μαθηματικών και 
Εφαρμοσμένων της Σχολής Θετικών και Τεχνολογικών 
Επιστημών σχετικά με το παρόν θέμα. 

9. Την απόφαση της Συγκλήτου του Πανεπιστημίου 
Κρήτης κατά την αριθμ.383η/15-02-2018 τακτική συνε¬ 
δρίασή της, σχετικά με το παρόν θέμα. 

10. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε 
και εγκρίνουμε: 

Τον Κανονισμό Οργάνωσης και Λειτουργίας του Σπου¬ 
δαστηρίου Θεωρητικών Μαθηματικών του Τμήματος 
Μαθηματικών και Εφαρμοσμένων Μαθηματικών της 
Σχολής Θετικών και Τεχνολογικών Επιστημών του Πα¬ 
νεπιστημίου Κρήτης, ο οποίος έχει ως ακολούθως: 


«ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΟΥ 
ΣΠΟΥΔΑΣΤΗΡΙΟΥ ΘΕΩΡΗΤΙΚΩΝ ΜΑΘΗΜΑΤΙΚΩΝ ΤΟΥ 
ΤΜΗΜΑΤΟΣ ΜΑΘΗΜΑΤΙΚΩΝ ΚΑΙ ΕΦΑΡΜΟΣΜΕΝΩΝ 
ΜΑΘΗΜΑΤΙΚΩΝ ΤΗΣ ΣΧΟΛΗΣ ΘΕΤΙΚΩΝ ΚΑΙ ΤΕΧΝΟΛΟ¬ 
ΓΙΚΩΝ ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Άρθρο 1 

Αποστολή 

Το Σπουδαστήριο Θεωρητικών Μαθηματικών (ίδρυση 
ΦΕΚ 274/3-12-1980 τεύχος Α') έχει ως αποστολή: 

• Την ανάπτυξη και προβολή των Θεωρητικών Μαθη¬ 
ματικών, σε συνεργασία και με άλλους επιστημονικούς 
φορείς και Ιδρύματα της Ελλάδας και του εξωτερικού. 
Τη διοργάνωση σεμιναρίων και ημερίδων μαθηματικού 
περιεχομένου όλων των βαθμιδών εκπαίδευσης (από 
σχολικό μέχρι και μεταπτυχιακό επίπεδο) και εκλαϊκευ¬ 
μένες παρουσιάσεις προς το ευρύ κοινό. 

• Τη διοργάνωση κοινών δράσεων εκπαίδευσης με 
σχολεία και μαθητές-σπουδαστές, όπως υποδοχή σχολεί¬ 
ων, ξενάγηση στους χώρους του και διοργάνωση κοινών 
εκδηλώσεων σε επιστημονικά θέματα. 

• Τ η συμμετοχή σε δράσεις επιμόρφωσης Καθηγητών 
Μέσης Εκπαίδευσης με αντικείμενο τα Μαθηματικά και 
τη Διδακτική τους. 

• Την οργάνωση δράσεων επιμόρφωσης από απόστα¬ 
ση και προγραμμάτων δια βίου μάθησης. 

•Την υποστήριξη του ερευνητικού έργου μελών του 
Τμήματος Μαθηματικών και Εφαρμοσμένων Μαθημα¬ 
τικών, κατά προτεραιότητα σε θέματα Βασικής Έρευνας 
στα Μαθηματικά. 

•Την ανάπτυξη και υλοποίηση μαθημάτων και εκπαι¬ 
δευτικών δραστηριοτήτων που απαιτούν ευρεία χρήση 
διαδραστικών εργαλείων και οπτικοακουστικών μέσων. 

•Την εκθεσιακή παρουσίαση αντικειμένων, βιβλίων και 
οπτικών και ακουστικών μέσων, σχετικών με την ιστορία 
των μαθηματικών ιδεών και την εξέλιξη της μαθηματικής 
σκέψης καθώς και την ενδεχόμενη υποστήριξη ηλεκτρο- 
νικού/διαδραστικού Μουσείου Μαθηματικών. 

•Τον συντονισμό και υλοποίηση μελετών και ερευνη¬ 
τικών προτάσεων που εμπίπτουν στην αποστολή του 
Σπουδαστηρίου όπως περιγράφεται παραπάνω. 

Άρθρο 2 

Έδρα-Χώρος λειτουργίας 

Έδρα του Μαθηματικού Σπουδαστηρίου είναι οι χώροι 
που του έχουν παραχωρηθεί από το Τμήμα Μαθημα¬ 
τικών και Εφαρμοσμένων Μαθηματικών (Τ.Μ.Ε.Μ) του 
Πανεπιστημίου Κρήτης. 

Άρθρο 3 

Προσωπικό 

α) Το προσωπικό του Σπουδαστηρίου αποτελείται 

1) από μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Μαθηματικών και Εφαρμοσμέ¬ 
νων Μαθηματικών, όπως ορίζει η εκάστοτε νομοθεσία, 

2) από Ομότιμους Καθηγητές, εφ'όσον αυτό επιτρέπεται 
από τον Κανονισμό του Πανεπιστημίου Κρήτης και Νό¬ 
μους ισχυρότερους του παρόντος Κανονισμού, 3) από 
μέλη του Ειδικού Τεχνικού Εργαστηριακού Προσωπι- 

κού (Ε.Τ.Ε.Π.) και από μέλη Εργαστηριακού Διδακτικού 
Προσωπικού (ΕΔΙΠ) όπως ορίζει η εκάστοτε νομοθεσία, 
4) από μέλη του λοιπού επιστημονικού προσωπικού 
που τοποθετείται στο Σπουδαστήριο, 5) από διοικη¬ 
τικό προσωπικό που διατίθεται από το Πανεπιστήμιο, 
6) από Ακαδημαϊκούς Επισκέπτες, δηλαδή ερευνητές 
σε άλλα ΑΕΙ ή ερευνητικά ιδρύματα της ημεδαπής ή αλ¬ 
λοδαπής, τα οποία τελούν υπό την ιδιότητα αυτή, μετά 
από πρόσκληση του Πανεπιστημίου Κρήτης και 7) από 
Μεταδιδακτορικούς Ερευνητές του Πανεπιστημίου Κρή¬ 
της.Τα μέλη του Σπουδαστηρίου αποφασίζονται απάτη 
Συνέλευση του Τ.Μ.Ε.Μ., κάθε δύο έτη, μετά από εισή¬ 
γηση του Διευθυντή, παίρνοντας υπ' όψιν τις ανάγκες 
του Σπουδαστηρίου και την εκφρασμένη διάθεση των 
προτεινόμενων ως μέλη. 

β) Η λειτουργία του Σπουδαστηρίου επικουρείται 
1) από μεταπτυχιακούς φοιτητές του Πανεπιστημίου 
Κρήτης, 2) από φοιτητές του Τ.Μ.Ε.Μ. και 3) από εξω¬ 
τερικούς συνεργάτες. Οι εξωτερικοί συνεργάτες είναι 
κυρίως εκπαιδευτικοί, σχετικοί με τη διδασκαλία των 
Μαθηματικών και την εκλάίκευση της Επιστήμης, αλλά 
και με άλλες ειδικότητες, που κρίνονται απαραίτητες για 
την επίτευξη του σκοπών του Σπουδαστηρίου. 

γ) Οι αρμοδιότητες του προσωπικού του Σπουδαστη¬ 
ρίου και των επικουρούντων ορίζονται από τον Διευθυ¬ 
ντή του Σπουδαστηρίου. 

Άρθρο 4 

Διοίκηση -αρμοδιότητες 

1 .Το Σπουδαστήριο διευθύνεται από έναν Διευθυντή. 
Ο Διευθυντής επιλέγεται όπως ορίζει ηεκάστοτε νομο¬ 
θεσία. Η θητεία του είναι τριετής. 

2. Η Συνέλευση του Τ.Μ.Ε.Μ ορίζει δύο μέλη Διδακτι¬ 
κού Ερευνητικού Προσωπικού (Δ.Ε.Π.) του Τ.Μ.Ε.Μ. τα 
οποία, μαζί με τον Διευθυντή, συναποτελούν το Διοι¬ 
κητικό Συμβούλιο του Σπουδαστηρίου (Δ.Σ.). Η θητεία 
των μελών του Δ.Σ. είναι τριετής. Τα μέλη του Διοικη¬ 
τικού Συμβουλίου πλην του Διευθυντή συμβουλεύουν 
και συνεπικουρούν τον Διευθυντή στη διοίκηση του 
Σπουδαστηρίου, στο σχεδίασμά της πολιτικής και των 
δραστηριοτήτων του Σπουδαστηρίου και τον έλεγχο 
της διαδικασίας πραγματοποίησής τους. Προς τον σκο¬ 
πό αυτό ο Διευθυντής αναθέτει ειδικά καθήκοντα στα 
μέλη του Δ.Σ. 

3.0 Διευθυντής ασκεί τις αρμοδιότητες που ορίζονται 
από την εκάστοτε νομοθεσία, μεταξύ των οποίων περι¬ 
λαμβάνονται ο συντονισμός των δραστηριοτήτων του 
Σπουδαστηρίου, η κατάρτιση και υποβολή στη Συνέλευ¬ 
ση τουΤμήματοςτου ετησίου προγράμματος λειτουργί- 
αςτου Σπουδαστηρίου και η μέριμνα για την τήρηση του, 
η μέριμνα για τη στελέχωση, την οικονομική διαχείριση 
και την κατανομή των χώρων του Σπουδαστηρίου, η ει¬ 
σήγηση για τον ορισμό των υπευθύνων για τα αναλώσι¬ 
μα υλικά και τον κινητό εξοπλισμό και η υπογραφή κάθε 
εξερχομένου του Σπουδαστηρίου εγγράφου. 

4. Εφόσον δεν το απαγορεύουν νόμοι ισχυρότεροι 
του παρόντος Κανονισμού, είναι δυνατή η αντικατά¬ 
σταση μελών του Διοικητικού Συμβουλίου ή και του 
Διευθυντή, ως εξής: 


Μετά από αίτημα μελών της Συνέλευσης του Τ.Μ.Ε.Μ., 
η Συνέλευση μπορεί να αποφασίσει την αντικατάσταση 
μέλους του Δ.Σ. ή και του Διευθυντή πριν την κανονική 
λήξη της θητείας τους, εφόσον ο Νόμος το επιτρέπει 
και εφ' όσον αυτό ψηφιστεί από την πλειονότητα των 
μελών της Συνέλευσης (και όχι μόνο των παρόντων). 

Άρθρο 5 

Εγκατάσταση -λειτουργία 

1 .Το Σπουδαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου και σε χώρους που παραχωρούνται σ' αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των 
δραστηριοτήτων του. Στο χώρο εγκατάστασης τοποθε¬ 
τείται πινακίδα με τον τίτλο του Σπουδαστηρίου. 

2. Ο Διευθυντής ενημερώνεται πριν από τη διεξαγω¬ 
γή κάθε εργασίας, που γίνεται στο Σπουδαστήριο στα 
πλαίσια ερευνητικού προγράμματος ή άλλου έργου, που 
έχει αποφασισθεί από τη Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του Σπουδαστηρίου, τη χρήση 
οργάνων και υλικών που ανήκουν σ' αυτό, την παραμονή 
των εργαζομένων (προσωπικού, φοιτητών, επισκεπτών), 
στους χώρους, καθώς και στην προστασία των οργάνων 
και εγκαταστάσεων του από βλάβες. 

4. Η χρησιμοποίηση ειδικών οργάνων του Σπουδα¬ 
στηρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το Διευθυντή αυτού. 
Κινητά όργανα, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5.0 Διευθυντής ασκεί όλες τις αρμοδιότητες που αφο¬ 
ρούν το Σπουδαστήριο, τις οποίες ο νόμος και ο παρών 
Κανονισμός δεν αναθέτει ρητώς σε άλλο όργανο. 

Άρθρο 6 

Έσοδα 

Τα έσοδα του Σπουδαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ.Την παροχή υπηρεσιών όπως ορίζει η εκάστοτε νο¬ 
μοθεσία. 

δ.Τιςπιστώσειςπου διατίθενται απότοΤμήμα Μαθη¬ 
ματικών και Εφαρμοσμένων Μαθηματικών όπως ορίζει 
η εκάστοτε νομοθεσία. 

ε. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του Σπουδαστηρίου. 

Άρθρο 7 

Διαχείριση Εσόδων 

1 .Τη διαχείριση των εσόδων του Σπουδαστηρίου από 
οποιαδήποτε πηγή και εάν προέρχονται θα έχει ο Ειδικός 
Λογαριασμός Κονδυλίων Έρευνας (ΕΛΚΕ), σύμφωνα με 
τον κανονισμό του. 

2. Τα έσοδα από κάθε έργο μετά την αφαίρεση της 
παρακράτησης υπέρ του ΕΛΚΕ και αφού καλυφθούν οι 
επιλέξιμες δαπάνες που αναφέρονται στον προϋπολο¬ 
γισμό των έργων, σύμφωνα με τον Οδηγό Χρηματοδό¬ 
τησης του ΕΛΚΕ, μαζί με άλλα έσοδα που προκύπτουν 
από πνευματικά δικαιώματα, δωρεές, προσφορές, κ.λπ. 
θα χρησιμοποιούνται για τη βελτίωση της υποδομής και 
του εξοπλισμού του ώστε να δύναται να παρέχει υψηλού 
επιπέδου υπηρεσίες. 

Άρθρο 8 

Τηρούμενα αρχεία 

Για τις ανάγκες του Σπουδαστηρίου τηρούνται τα 
ακόλουθα αρχεία και στοιχεία, είτε σε φυσική είτε σε 
ηλεκτρονική μορφή: 
α) Βιβλίο περιουσιακών στοιχείων, 
β) Φάκελος οικονομικών στοιχείων κάθε έτους, 
γ) Κατάλογος επιστημονικών βιβλίων και περιοδικών, 
δ) Κατάλογος οργάνων και ηλεκτρονικών και άλλων 
μέσων έρευνας και διδασκαλίας, 
ε) Αρχείο ερευνητικών προγραμμάτων, 
στ) Βιβλίο μεταβολών προσωπικού, 
ζ) Κάθε άλλο βιβλίο ή στοιχείο το οποίο κρίνεται απα¬ 
ραίτητο ή προβλέπεται από ειδικές διατάξεις. 

Άρθρο 9 

Έναρξη ισχύος 

Η ισχύς του παρόντος κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Μαρτίου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. Γεν. 2372 (5) 

Έγκριση Εσωτερικού Κανονισμού Λειτουργίας 
του Συμβουλευτικού Κέντρου Φοιτητών του Πα¬ 
νεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
Έχοντας υπόψη: 

1. Το π.δ. 296/1973 (ΦΕΚ 239 τ.Α71973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α/1974) περί 
τροποποιήσεως και συμπληρώσεως του ν.δ. 87/1973 
(ΦΕΚ 159 τ.Α'/73) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 


αυτού εις άπαντα τα ΑΕΙ (Α'310), το ν. 259/1976 (ΦΕΚ 25 
τ.Α'/76) περί τροποποιήσεως και συμπληρώσεως των 
περί Πανεπιστημίων Θράκης και Κρήτης κειμένων 
διατάξεων, τις διατάξεις του π.δ. 103/1983, (Φ.Ε.Κ. 
48/15.04.1983, τ.Α') - Αυτοδύναμη λειτουργία του Πα¬ 
νεπιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του άρ¬ 
θρου 5 του ν.4485/2017. 

3. Τις διατάξεις του άρθρου 60 του ν. 4386/11 -05-2016 
αναφορικά με τη διαδικασία ίδρυσης, μετονομασίας, κα¬ 
τάργησης, συγχώνευσης Εργαστηρίων, Μουσείων, Κλι¬ 
νικών και λοιπών μονάδων Α.Ε.Ι. και διαδικασία τροπο¬ 
ποίησης των εσωτερικών τους κανονισμών, όπως ισχύει. 

4. Το ΦΕΚ τ. ΥΟΔΔ 82/18-02-2015) και την αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδεί¬ 
ας,Έρευνας και Θρησκευμάτων, όπου διαπιστώνεται ότι 
ο Καθηγητής Οδυσσέας Ζώρας έχει εκλεγεί ως Πρύτανης 
του Πανεπιστημίου Κρήτης. 

5. Την αριθμ. 10992/01-09-2017 (ΑΔΑ: ΩΘΣΞ469Β7Γ- 
89Γ) πράξη Συγκρότησης της Συγκλήτου του Πανεπιστη¬ 
μίου Κρήτης, στις 01-09-2017 μετά από την παράταση 
της θητείας του οργάνου βάσει των διατάξεων του ν. 
4473/2017 (ΦΕΚ 78/τ.Α730-05-2017). 

6. Τις διατάξεις του άρθρου 4 του ν. 3861/2010 (ΦΕΚ 
112 τ.Α72010) ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
όπωςτροποποιήθηκε και ισχύει με το ν.4210/2013 (ΦΕΚ 
254/τ.Α721.11.2013), καθώς και την κατ' εξουσιοδότη¬ 
ση αυτού εκδοθείσα αριθμ. ΥΠΟΙΚΔ61127865/ΕΞ2010/ 
30-09-2010 απόφαση. 

7. Το αριθμ. 1472/07-02-2018 έγγραφο του Προέδρου 
της Επιστημονικής Επιτροπής του Συμβουλευτικού Κέ¬ 
ντρου Φοιτητών του Πανεπιστημίου Κρήτης, Αναπλη¬ 
ρωτή Καθηγητή Θεόδωρου Γιοβαζολιά. 

8. Την απόφαση του Πρυτανικού Συμβουλίου στην 
αριθμ. 431 η/26-03-2002 συνεδρίασή του αναφορικά με 
την ίδρυση Συμβουλευτικού Κέντρου Φοιτητών. 

9. Την απόφαση της Συγκλήτου στην αριθμ. 210η/ 
24-02-2005 συνεδρίασή της αναφορικά με την έγκριση 
προηγούμενου εσωτερικού κανονισμού του Συμβουλευ¬ 
τικού Κέντρου Φοιτητών. 

10. Τον επικαιροποιημένο εσωτερικό κανονισμό του 
Συμβουλευτικού Κέντρου Φοιτητών. 

11. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε 
και επικαιροποιούμε: 

Τον Εσωτερικό Κανονισμού Λειτουργίας του Συμβου¬ 
λευτικού Κέντρου Φοιτητών του Πανεπιστημίου Κρήτης, 
όπως εγκρίθηκε στην αριθμ. 21 Οη/24-02-2005 συνεδρί¬ 
ασή της, ο οποίος διαμορφώνεται ως ακολούθως: 

«ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΟΥ ΣΥΜΒΟΥΛΕΥΤΙΚΟΥ ΚΕΝΤΡΟΥ ΦΟΙΤΗΤΩΝ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

ΚΕΦΑΛΑΙΟ Α' 

Λειτουργία και δεοντολογία Συμβουλευτικού 

Κέντρου Φοιτητών 

Άρθρο 1 

Προσφερόμενες υπηρεσίες 

Βασικός στόχος του Συμβουλευτικού Κέντρου Φοιτη¬ 
τών είναι να παρέχει τις παρακάτω υπηρεσίες: 

1. Να προσφέρει ατομική και ομαδική συμβουλευτική 
και υποστήριξη σε φοιτητές που αντιμετωπίζουν περι- 
στασιακές δυσκολίες σε αναπτυξιακά, προσωπικά και εκ¬ 
παιδευτικά ζητήματα και σε προβλήματα προσαρμογής. 

2. Να προσφέρει υπηρεσίες στον τομέα της πρόληψης 
βοηθώντας τους φοιτητές στην αξιοποίηση των ικανο¬ 
τήτων τους, στον ακαδημαϊκό και τον προσωπικό τους 
χώρο. Τα προγράμματα πρέπει να είναι τέτοια ώστε να 
βοηθήσουν τους φοιτητές να αναπτύσσουν: την αυτο¬ 
γνωσία, την αυτοαποτελεσματικότητα, την αυτοσυγκρά¬ 
τηση, την ενεργοποίηση σε θέματα σταδιοδρομίας και 
διαπροσωπικών σχέσεων. Οι προληπτικές παρεμβάσεις 
μπορούν να έχουν την μορφή ομαδικών θεματοκεντρι- 
κών παρεμβάσεων σε χώρους όπως εστίες ή φοιτητικά 
στέκια, ή την μορφή έντυπης ή ηλεκτρονικής ενημέρω¬ 
σης για διάφορα θέματα. 

3. Να προάγει την έννοια της κοινότητας προωθώ¬ 
ντας την ενεργό εμπλοκή του φοιτητικού πληθυσμού 
στα θέματα της κοινότητας που ζουν π.χ. οργάνωση και 
εφαρμογή προγραμμάτων προσφοράς υπηρεσιών και 
εθελοντικής δράσης στην πανεπιστημιακή ή την ευρύ¬ 
τερη κοινότητα. 

4. Να προχωρεί σε διαρκείς ανώνυμες αξιολογήσεις 
των αναγκών του φοιτητικού πληθυσμού. 

5. Τα στελέχη του Κέντρου να συμμετέχουν σε συνέ¬ 
δρια, ημερίδες κ.λπ., να διεξάγουν έρευνα και να παρου¬ 
σιάζουν το ερευνητικό και παρεμβατικό τους έργο και 
να συνεργάζονται με άλλα Συμβουλευτικά Κέντρα και 
σχετικές υπηρεσίες στην Ελλάδα και το εξωτερικό με 
στόχο τη διαρκή βελτίωση των παρεχόμενων υπηρεσιών, 
αλλά και την προβολή του έργου τους. 

6. Να παίρνει πρωτοβουλίες και να αναπτύσσει προ¬ 
γράμματα για την καλύτερη προσαρμογή και τη διευκό¬ 
λυνση των φοιτητών με ειδικές εκπαιδευτικές ανάγκες, 
στο πανεπιστημιακό περιβάλλον και την ισότιμη πρό¬ 
σβασή τους στις ακαδημαϊκές σπουδές. 

Άρθρο 2 

Κριτήρια 

Οι δραστηριότητες του Κέντρου πρέπει να πληρούν 
τα ακόλουθα κριτήρια: 

Πρέπει να διεξάγονται Τακτικές αξιολογήσεις της απο- 
τελεσματικότητας των υπηρεσιών του Κέντρου. 

1. Τα στελέχη του Κέντρου πρέπει να έχουν την κατάλ¬ 
ληλη εκπαίδευση για να ανταποκρίνονται στις ανάγκες 
των φοιτητών. Επιπλέον, τα στελέχη θα πρέπει να είναι 
ελεύθερα από προκαταλήψεις όσον αφορά τη φυλή, τη 


θρησκεία, την ηλικία, το φύλο, το σεξουαλικό προσανατο¬ 
λισμό ή τη φυσική εμφάνιση των ωφελούμενων φοιτητών. 
Τέλος, τα στελέχη πρέπει να τηρούν απόλυτα τους κανό¬ 
νες δεοντολογίας στην άσκηση του επαγγέλματος τους. 

2. Άτομα που υπηρετούν στη διοικητική στήριξη του 
Κέντρου, ή που προσφέρουν εθελοντική εργασία στο 
Κέντρο πρέπει να εκπαιδεύονται και εποπτεύονται συ¬ 
νεχώς από το εξειδικευμένο προσωπικό. 

Άρθρο 3 

Γενικές Αρχές Δεοντολογίας 
στην Παροχή Υπηρεσιών 

Η επαγγελματική πρακτική των Ψυχολόγων του 
ΣΚΦ διέπεται από τις δεοντολογικές αρχές του Κώδι¬ 
κα Δεοντολογίας του Συλλόγου Ελλήνων Ψυχολόγων: 
Γιΐΐρ://νν\Λ/\Λ/.5θρ5.9Γ/ίηάθχ.ρήρ/2010-02-22-13-47-11 - 
5ρ-1727489196. 

• Η διατήρηση του απορρήτου στις ψυχοθεραπευτικές 
σχέσεις. 

1. Οι ψυχολόγοι αλλά και τα υπόλοιπα στελέχη του 
Κέντρου πρέπει να λαμβάνουν όλα τα απαραίτητα μέ¬ 
τρα προστασίας του απορρήτου των πληροφοριών που 
συλλέγουν μέσω της επαγγελματικής τους πρακτικής και 
να μην αποκαλύπτουν σκόπιμα ή από αμέλεια την ταυ¬ 
τότητα των φοιτητών σε τρίτα άτομα ή σε οργανισμούς. 

2. Από την πρώτη συνάντηση να πληροφορούν τους 
φοιτητές/τριες ότι οι πληροφορίες τις οποίες πρόκειται 
να μοιραστούν μαζί τους στη διάρκεια των θεραπευτι¬ 
κών τους συναντήσεων, όπως και οποιεσδήποτε πλη¬ 
ροφορίες από τα τεστ που πιθανά να χρησιμοποιηθούν, 
φυλάσσονται με απόλυτη εχεμύθεια. Ο φοιτητής/τρια 
πρέπει να διαβεβαιώνεται ότι οι πληροφορίες από τα 
προσωπικά του/της στοιχεία είναι καθαρά επαγγελματι¬ 
κές και κανείς δεν θα μπορεί να έχει πρόσβαση σε αυτές 
χωρίς την γραπτή συγκατάθεσή του/της. 

• Άρση του απορρήτου ισχύει: 

1. Όταν απειλείται η ζωή του φοιτητή/τριας. Εάν οι 
ψυχολόγοι έχουν σοβαρούς λόγους να πιστεύουν ότι η 
ζωή του φοιτητή/τριας διατρέχει σοβαρό κίνδυνο, δηλα¬ 
δή όταν ο φοιτητή/τριας προτίθεται να ασκήσει φυσική 
βία στον εαυτό του και δεν ακολουθεί την προτεινόμενη 
για το πρόβλημα αυτό αγωγή, τότε οι ψυχολόγοι αρχικά 
ζητούν τη γνώμη ενός αμερόληπτου και έμπειρου συνα¬ 
δέλφου τους και διατηρούν το δικαίωμα να αναφέρουν 
το περιστατικό στο νοσοκομείο ή στο πλησιέστερο προς 
τον φοιτητή/τριας συγγενικό πρόσωπο το οποίο έχει τη 
δυνατότητα να τον/την προστατέψει. 

2. Όταν απειλείται η ζωή ενός άλλου ανθρώπου. Εάν 
οι ψυχολόγοι έχουν σοβαρούς λόγους να πιστεύουν ότι 
υπάρχει απειλή για την άσκηση φυσικής βίας από τον 
φοιτητή/τρια σε βάρος κάποιου άλλου ανθρώπου ή όταν 
ο φοιτητής/τρια έχει ιστορικό βίαιης και επικίνδυνης 
συμπεριφοράς και αποτελεί σοβαρή απειλή για άλλους 
ανθρώπους, τότε οι ψυχολόγοι μπορεί να χρειαστεί να 
πάρουν κάποια μέτρα (όπως να επικοινωνήσουν με τον 
άνθρωπο ή τους ανθρώπους που κινδυνεύουν, ή ακόμα 
και να ζητήσουν τον περιορισμό του συμβουλευόμενου), 
για να μην απειληθεί η ασφάλεια άλλων ανθρώπων. 

Είναι σημαντικό να σημειωθεί ότι οι προαναφερθείσες 
εξαιρέσεις στην εχεμύθεια των ψυχολόγων αποτελούν 
εξαιρετικά σπάνια γεγονότα. Στις προαναφερθείσες πε¬ 
ριπτώσεις όπου θεωρείται απολύτως αναγκαίο να πα- 
ραβιαστεί η επαγγελματική εχεμύθεια των ψυχολόγων, 
τότε αποκαλύπτονται αποκλειστικά οι πληροφορίες που 
θεωρούνται απολύτως αναγκαίες για την προστασία του 
φοιτητή/τριας ή των άλλων ανθρώπων. 

Άρθρο 4 

Αναγκαία μέτρα που αφορούν 

την ασφάλεια του απορρήτου των φοιτητών/τριών 

1 .Τατηλεφωνικά μηνύματα και σημειώματα της Γραμ¬ 
ματείας που αφορούν τους φοιτητές/τριες προστατεύο¬ 
νται και δεν εκτίθενται σε μέρη που μπορούν να διαβα¬ 
στούν από μη αρμόδια άτομα. 

2. Τα γραφεία των ψυχολόγων πρέπει να έχουν την κα¬ 
τάλληλη ηχομόνωση για να διαφυλάσσεται το απόρρητο 
των θεραπευτικών συνεδριών. 

3. Η δημοσίευση περιπτώσεων ή οι πληροφορίες που 
χρειάζεται να ανακοινωθούν για διδακτικούς ή για ερευ¬ 
νητικούς σκοπούς δεν εκθέτουν με κανένα τρόπο την 
ταυτότητα του φοιτητή/τριας. 

4. Οι προσωπικές, εμπιστευτικές πληροφορίες από τις 
οποίες ένα άτομο μπορεί να αναγνωριστεί δεν μεταφέ- 
ρονται πουθενά ή μεταφέρονται μόνο κατόπιν γραπτής 
αδείας του φοιτητή/τριας. 

5. Τα αρχεία των ψυχολόγων πρέπει να περιέχουν 
προσωπικά αναγνωρίσιμα στοιχεία των φοιτητών/τριών 
μόνο για όσο διάστημα είναι αναγκαίο για το συμφέρον 
των φοιτητών/τριών τους. Μετά τα αρχεία πρέπει να κα¬ 
θίστανται ανώνυμα. 

6. Οπτικοακουστικές ή φωτογραφικές καταγραφές των 
φοιτητών/τριών γίνονται μόνο μετά από γραπτή άδεια 
των ενδιαφερομένων στους οποίους γνωστοποιούνται 
με ακρίβεια οι λόγοι των καταγραφών όπως και οι ακρι¬ 
βείς συνθήκες πρόσβασης στα στοιχεία αυτά. 

7. Λαμβάνονται όλα τα απαραίτητα μέτρα για την 
περιφρούρηση της ασφάλειας όλων των αρχείων, συ¬ 
μπεριλαμβανομένων και αυτών που φυλάσσονται σε 
Η/Υ. Επίσης φυλάσσεται όλο το προσωπικό υλικό των 
φοιτητών/τριών (σημειώσεις, ημερολόγια κ.λπ.) που πι¬ 
θανά να περιέχεται στους φακέλους τους. 

Απαραίτητα μέτρα: 

V Υπεύθυνος ασφάλειας των αρχείων είναι πάντα ο 
εκάστοτε διευθυντής του Κέντρου. 

·\/Τα στοιχεία και όλο το προσωπικό υλικό των φοιτη- 
τών/τριών (σημειώσεις, ημερολόγια κ.λπ.) που πιθανά 
να περιέχεται στους φακέλους τους, φυλάσσονται σε 
αρχειοθήκες που κλειδώνουν. 

·\/Τα αρχεία παραμένουν κλειδωμένα όταν το Κέντρο 
είναι κλειστό και οι φάκελοι των φοιτητών/τριών ουδέ¬ 
ποτε παραμένουν στους χώρους του κέντρου εκτεθει¬ 
μένοι στην κοινή θέα. Ο ατομικός φάκελος του φοιτητή/ 
τριας αποτελεί επίσημο δημόσιο έγγραφο με νομική ισχύ 
στο δικαστήριο και η απώλειάτου αποτελεί σοβαρό γε¬ 
γονός το οποίο θα πρέπει να αναφέρεται εγγράφως στις 
προϊστάμενες Πανεπιστημιακές αρχές. 

V Πρόσβαση στα αρχεία έχουν μόνο οι ψυχολόγοι. 


Για τους φοιτητές/τριες με ειδικές εκπαιδευτικές ανάγκες, 
πρόσβαση στο αρχείο έχει μόνον ο/η υπεύθυνος/η της 
συγκεκριμένης υπηρεσίας. 

V Οι ηλεκτρονικοί υπολογιστές στους οποίους φυλάσ¬ 
σονται ηλεκτρονικά αρχεία των φοιτητών θα πρέπει να 
λειτουργούν με διπλό κωδικό πρόσβασης ο οποίος είναι 
γνωστός μόνο στο μόνιμο προσωπικό του Κέντρου. Στο 
ηλεκτρονικό αρχείο δεν φαίνονται τα ονοματεπώνυμα 
των φοιτητών/τριών, αλλά κωδικοποιημένα στοιχεία 
ταυτοποποίησης. 

V Όταν δεν υπάρχει πλήρης και απόλυτη ασφάλεια 
στην πρόσβαση των αρχείων, τότε γίνεται διάκριση στις 
πληροφορίες που καταχωρούνται σε αυτά. 

·\/Τα αρχεία καταστρέφονται μετά την πάροδο δεκα¬ 
ετίας. 

8. Τέλος λαμβάνονται όλες οι προφυλάξεις για να 
εξασφαλιστεί ότι τα στελέχη (π.χ. διοικητικό προσωπι¬ 
κό κ.λπ.) τα οποία εργάζονται στον ίδιο χώρο με τους 
ψυχολόγους κατανοούν και σέβονται την ανάγκη για το 
απόρρητο των πληροφοριών. 

Άρθρο 5 

Πληροφορίες προς τρίτους 

Τα αρχεία πρέπει να είναι κλειδωμένα όταν το Κέντρο 
είναι κλειστό και οι φάκελοι των φοιτητών/τριών ουδέ¬ 
ποτε παραμένουν στους χώρους του Κέντρου εκτεθειμέ¬ 
νοι στην κοινή θέα. Οι ηλεκτρονικοί υπολογιστές στους 
οποίους φυλάσσονται ηλεκτρονικά τα αρχεία των φοιτη- 
τών/τριών λειτουργούν με κωδικό πρόσβασης, ο οποίος 
είναι γνωστός μόνο στα μόνιμα στελέχη του Κέντρου. 

Ουδεμία πληροφορία δίδεται τηλεφωνικά ακόμα και 
αν ο ερωτών ισχυρίζεται ότι είναι συγγενής πρώτου 
βαθμού. 

V Προςτις Αστυνομικές Αρχές, πληροφορίες δίδονται 
μόνον στη σπάνια περίπτωση όπου υπάρχει εισαγγελική 
εντολή. 

V Προς Πανεπιστημιακούς φορείς και αρχές, πληρο¬ 
φορίες δίδονται εφόσον υπάρχει η συγκατάθεση του 
φοιτητή/τριας και σε περιπτώσεις στις οποίες ο φοιτη- 
τής/τρια παραπεμφθε από τις Πανεπιστημιακές Αρχές 

Σε περιπτώσεις κατά τις οποίες ο φοιτητής/τρια προ¬ 
σέρχεται εκουσίωςαλλά με τη μεσολάβηση Πανεπιστη¬ 
μιακής Αρχής (πχ. Καθηγητή του φοιτητή/τριας ο οποίος 
έχει λόγους ανησυχίας για την ψυχική υγεία του φοιτητή/ 
τριας εξαιτίας απότομης ακαδημαϊκής έκπτωσης και δι¬ 
αταραχών συμπεριφοράς) θα πρέπει να ενημερώνεται 
ο παραπέμπων καθηγητής για την θεραπευτική παρέμ¬ 
βαση. 

Η χρήση δεδομένων για ερευνητικούς σκοπούς θα 
πρέπει να συντάσσεται με τις εξαγγελίες του Ηθΐ5ίηΙ<ί. 
Δεν επιτρέπεται η χρήση του ονόματος του φοιτητή/ 
τρία στην έρευνα και κάθε λεπτομέρεια που μπορεί να 
αποκαλύψει την ταυτότητά του/της θα πρέπει να πα- 
ραλλάσσεται. 

Η συμμετοχή φοιτητών/τριών σε κλινικές και εργα¬ 
στηριακές μελέτες θα πρέπει να γίνεται μόνο μετά από 
προφορική και γραπτή ενημέρωση για το σκοπό, τη χρη¬ 
σιμότητα και τη μεθοδολογία της έρευνας και τη γραπτή 
συγκατάθεση του φοιτητή/τριας. Το πρωτόκολλο της 

έρευνας εγκρίνεται από την Επιτροπή Έρευνας και Δεο¬ 
ντολογίας του Πανεπιστημίου. 

ΚΕΦΑΛΑΙΟ Β' 

Αντιμετώπιση Επειγόντων Περιστατικών 

Άρθρο 1 

Αντιμετώπιση Επειγόντων περιστατικών 

1. Το Συμβουλευτικό Κέντρο Φοιτητών (ΣΚΦ) λειτουρ¬ 
γεί με βάση σύστημα παραπομπών, σύμφωνα με τη δι¬ 
εθνή πρακτική. Οι παραπομπές γίνονται είτε γραπτά, 
είτε τηλεφωνικά, εάν πρόκειται για επείγον περιστατικό. 

2. Μετά τις ώρες λειτουργίας του Κέντρου τα μηνύματα 
καταγράφονται από τον τηλεφωνητή και απαντώνται την 
επομένη εργάσιμη μέρα. 

3 .Το Κέντρο δε λειτουργεί ως γραμμή βοήθειας (ΗθΙρ - 
Ιιπθ) και δε γίνονται παρεμβάσεις σε κρίση, από το τηλέ¬ 
φωνο ή με φυσική παρουσία. Δίνονται όμως τηλεφωνικά 
πληροφορίες για επικοινωνία με αρμόδιες υπηρεσίες ή 
φορείς. 

4. Οι υπηρεσίες του Κέντρου απευθύνονται σε εν ενερ- 
γείαφοιτητές/τριεςτου Πανεπιστήμιου Κρήτης, δηλφοι- 
τητές/τριες που περιλαμβάνονται στο Φοιτητολόγιο των 
Τμημάτων του Ιδρύματος. 

ΚΕΦΑΛΑΙΟ Γ' 

Οργάνωση και στελέχωση του Συμβουλευτικού 

Κέντρου Φοιτητών 

Άρθρο 1 

Επιστημονική επιτροπή για το Συμβουλευτικό 

Κέντρο Φοιτητών 

Την επιστημονική ευθύνη και εποπτεία του Συμβου¬ 
λευτικού Κέντρου Φοιτητών έχει η Επιστημονική Επιτρο¬ 
πή που αποτελείται από πέντε καθηγητές του Πανεπιστη¬ 
μίου Κρήτης. Η επιτροπή ορίζεται κάθε δύο χρόνια από 
τις Πρυτανικές Αρχές. Ο ρόλος της Επιστημονικής Επι¬ 
τροπής είναι συμβουλευτικός, εισηγητικός και εποπτικός. 

Τα μέλη της επιτροπής εκλέγουν τον Πρόεδρο της Επι¬ 
στημονικής Επιτροπής και τον Διευθυντή του Κέντρου. 

Ο Πρόεδρος της Επιστημονικής Επιτροπής συγκαλεί 
την επιτροπή τουλάχιστον 2 φορές ανά ακαδημαϊκό έτος 
και θέτει την ημερήσια διάταξη, ασκεί την συνολική επο¬ 
πτεία της λειτουργίας του ΣΚΦ, συνεργάζεται με το Διευ¬ 
θυντή για την επίλυση προβλημάτων και ζητημάτων που 
αφορούν στη λειτουργία του Κέντρου, συνεργάζεται με 
τις αρχές του Πανεπιστημίου για θέματα που αφορούν 
στο Κέντρο και τη λειτουργία του. 

Ο Διευθυντής αναλαμβάνει την επιστημονική εποπτεία 
και επίβλεψη των υπηρεσιών του Κέντρου. Ο Διευθυντής 
πρέπει να είναι κάτοχος διδακτορικού τίτλου σπουδών 
στην Κλινική, Συμβουλευτική ή Εφαρμοσμένη Ψυχολογία 
και να έχει τουλάχιστον δυο έτη επαγγελματικής εμπει¬ 
ρίας στον χώρο της ψυχικής υγείας. 

Τα καθήκοντα του Διευθυντή είναι να: 

1. Εποπτεύει την επιστημονική εργασία των στελεχών 
του Κέντρου. 

2. Εισηγείται στην Επιτροπή για τα προγράμματα συνε¬ 
χιζόμενης μετεκπαίδευσης των στελεχών του Κέντρου. 

3. Αξιολογεί σε τακτά χρονικά διαστήματα το έργο 


των στελεχών παρέχοντας ταυτόχρονα επιστημονικές 
συμβουλές και οδηγίες. 

4. Προγραμματίζει μαζί με τα στελέχη τις δραστηριό¬ 
τητες του Κέντρου σε ετήσια βάση. 

5. Συντάσσει, μαζί με τα στελέχη, τον οικονομικό προ¬ 
γραμματισμό του Κέντρου. 

6. Προγραμματίζει τις ερευνητικές δραστηριότητες 
του Κέντρου και εισηγείται ανάλογα στην Επιτροπή. 

7. Φροντίζει από κοινού μετά στελέχη για την πληρο¬ 
φόρηση του πληθυσμού σχετικά με το παρεχόμενο έργο. 

8. Εποπτεύει την αρχειοθέτηση των περιστατικών. 

9. Ενημερώνει τον Πρόεδρο της Επιστημονικής Επιτρο¬ 
πής για τη λειτουργία του Κέντρου αλλά και για ζητήματα 
που τυχόν προκύπτουν. 

Ο Διευθυντής δύναται να αναθέσει με έγγραφη δή¬ 
λωσή του ορισμένες από τις αρμοδιότητες του σε μέλος 
ή μέλη του προσωπικού, προσωρινά και για ορισμένες 
ενέργειες. 

Άρθρο 2 

Επιστημονικό Προσωπικό 

του Συμβουλευτικού Κέντρου Φοιτητών 

Η στελέχωση του Κέντρου αποτελείται από ψυχολό¬ 
γους που κατέχουν νόμιμη άδεια ασκήσεως επαγγέλ¬ 
ματος και έχουν ολοκληρώσει πρακτική και θεωρητική 
εκπαίδευση στον τομέα της συμβουλευτικής ή κλινικής 
ψυχολογίας. 

Τα μέλη του προσωπικού πρέπει να έχουν ισορροπη¬ 
μένα καθήκοντα που δίνουν τον απαραίτητο χρόνο για 
όλες τις πλευρές της επαγγελματικής τους λειτουργίας. 

Το Κέντρο πρέπει να διατηρεί ένα συνεχόμενο ενδο- 
υπηρεσιακό πρόγραμμα εκπαίδευσης, του οποίου κύριο 
χαρακτηριστικό πρέπει να είναι η ατομική και ομαδική 
εποπτεία.Τα νέα μέλη του προσωπικού πρέπει να έχουν 
την ευκαιρία για συνεχή εποπτεία και συζήτηση περι¬ 
στατικών από ταπιο εκπαιδευμένα και έμπειρα μέλη του 
προσωπικού. 

Είναι απαραίτητο να δίδεται επιπρόσθετη ενδο - υπη¬ 
ρεσιακή εκπαίδευση για όλα τα μέλη του προσωπικού, 
που να περικλείει δραστηριότητες όπως είναι η παρου¬ 
σίαση περιστατικών,ερευνητικών αναφορών, συζήτηση 
περιστατικών κ.λπ. 

Δραστηριότητες για συνεχή επαγγελματική εξέλιξη 
είναι μια θεμελιώδης πλευρά για ένα αποτελεσματικό 
πρόγραμμα συμβουλευτικής παρέμβασης.Τόσο ο ελεύ¬ 
θερος χρόνος, όσο και η κατανομή χρηματικών πόρων, 
πρέπει να είναι διαθέσιμα για να βοηθήσουν τα στελέχη 
του Κέντρου σε αυτές τις προσπάθειες. 

Τα στελέχη πρέπει να είναι μέλη σε αντίστοιχους επαγ¬ 
γελματικούς οργανισμούς και να συμμετέχουν σ'αυτούς. 

Τα στελέχη πρέπει να παρακολουθούν σχετικές συ¬ 
ζητήσεις και σεμινάρια στο χώρο του πανεπιστημίου, 
καθώς και τοπικές, επαρχιακές και εθνικές επαγγελμα¬ 
τικές συναντήσεις. 

Είναι σημαντικό τα μέλη του προσωπικού να ενθαρ- 
ρύνονται να συμμετέχουν σε δραστηριότητες της κοι¬ 
νότητας, σχετικές με το επάγγελμά τους. 

Άρθρο 3 

Μέγεθος του Επιστημονικού Προσωπικού 

Οι ανθρώπινοι πόροι, που είναι αναγκαίοι για την απο¬ 
τελεσματική λειτουργία μιας συμβουλευτικής υπηρεσί¬ 
ας, εξαρτώνται, σ'ένα μεγάλο βαθμό, από το μέγεθος και 
τη φύση του Κέντρου αλλά και από τις άλλες υπηρεσίες 
ψυχικής υγείας και υποστήριξης που είναι διαθέσιμες 
στην ευρύτερη περιοχή. 

Επίσης, η πολυπλοκότητα των υπηρεσιών που προ¬ 
σφέρει το Κέντρο και τα προγράμματα εκπαίδευσης επη¬ 
ρεάζουν τις ανάγκες των στελεχών. Συστήνεται, να ρυθ¬ 
μίζεται συνεχώς ο αριθμός των στελεχών του Κέντρου σε 
αναλογία με τις εγγραφές των φοιτητών, τις ανάγκες τις 
υπηρεσίας, και την διαφορετικότητα του προσωπικού, 
έτσι ώστε να διασφαλίζεται η επιτυχία των στόχων του 
Κέντρου. Πρέπει να καταβάλλεται κάθε προσπάθεια ού¬ 
τως ώστε να διατηρείται η ελάχιστη αναλογία μελών των 
στελεχών/φοιτητών ως εξής: Οι επαγγελματίες -μέλη των 
στελεχών (με εξαίρεση τους εκπαιδευόμενους) να είναι 
ένας (1) προς χίλιους (1000) έως χίλιους πεντακόσιους 
(1500) φοιτητές, η οποία αναλογία θα εξαρτάται και από 
τις υπηρεσίες που προσφέρονται και από άλλες υπηρε¬ 
σίες ψυχικής υγείας της Πανεπιστημιούπολης. Εφόσον, 
δεν υπάρχει τέτοια δυνατότητα, τα στελέχη του Κέντρου 
προσαρμόζουν ανάλογα τις δραστηριότητές τους. 

Άρθρο 4 

Γραμματειακή υποστήριξη 

Η γραμματειακή υποστήριξη πρέπει να είναι επαρκής, 
για να αναλάβει την ευθύνη για όλα τα γραμματειακά 
καθήκοντα (ραντεβού), όπως επίσης και τα καθήκοντα 
υποδοχής, που είναι αναγκαία για την αποτελεσματική 
λειτουργία ενός Συμβουλευτικού Κέντρου Φοιτητών. 

ΚΕΦΑΆΑΙΟ Δ' 

Κτιριακή υποδομή 

Άρθρο 1 

Γενικές Αρχές 

Το Κέντρο πρέπει να: 

V Κατέχει κεντρική θέση στο χώρο της Πανεπιστημι- 
ούπολης και να είναι εύκολα προσβάσιμο σε όλους τους/ 
τις φοιτητές/τριες, συμπεριλαμβανομένων και εκείνων 
με αναπηρία και να διαχωρίζεται από τα υπόλοιπα διοι¬ 
κητικά γραφεία. 

V Παρέχει χώρο υποδοχής, για την άνετη και ιδιωτική 
αναμονή των φοιτητών, χώρο για συνεδρίες ομαδικής 
συμβουλευτικής και επιστημονικών συναντήσεων του 
προσωπικού, καθώς και ειδικό χώρο ηχομονωμένο για 
την ατομική εξέταση του/της φοιτητή/τριας. 

V Διαθέτει κλειδωμένα αρχεία. 

V Διαθέτει βιβλιοθήκη, η οποία θα περιλαμβάνει 
επαγγελματικά περιοδικά και βιβλία καθώς και επαρ¬ 
κείς διευκολύνσεις για ηχητικές-οπτικές καταγραφές και 
διευκολύνσεις άμεσης παρατήρησης για την διεξαγωγή 
των εκπαιδευτικών του προγραμμάτων. 

V Διαθέτει τηλέφωνα, πρόσβαση σε Η/Υ, σε τεχνολογία 
ηχητικής ή / και οπτικής (νίάθο) καταγραφής, αρχεία, 


βιβλιοθήκη και επίπλωση που να δημιουργεί ένα χαλα¬ 
ρωτικό περιβάλλον για τους/τις φοιτητές/τριες. 

V Διαθέτει τεχνολογία, που θα υποστηρίζει και θα 
διευκολύνει το χρονικό προγραμματισμό, τη μαγνητο- 
φώνηση, την αποθήκευση των δεδομένων και τη δια¬ 
χείριση των αρχείων, την έρευνα και τις δραστηριότητες 
δημοσίευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Μαρτίου 2018 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. Γεν. 2373 (6) 

Ίδρυση του Ερευνητικού Εργαστηρίου Γλωσ¬ 
σικής Κατάκτησης και Γλωσσικής Επεξεργασί¬ 
ας» της Φιλοσοφικής Σχολής του Πανεπιστημίου 
Κρήτης -Τομέας Γλωσσολογίας,Τμήμα Φιλολογί¬ 
ας και έγκριση του Εσωτερικού Κανονισμού Λει¬ 
τουργίας του. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α71974) 
περί τροποποιήσεως και συμπληρώσεως του ν.δ. 
87/1973 (ΦΕΚ 159τ.Α'/73) «περί ιδρύσεως Πανεπιστημί¬ 
ων εις Θράκην και εις Κρήτην» και επεκτάσεως διατάξεων 
τινών αυτού εις άπαντα τα ΑΕΙ (Α'310), το ν. 259/1976 
(ΦΕΚ 25 τ.Α776) περί τροποποιήσεως και συμπληρώσε¬ 
ως των περί Πανεπιστημίων Θράκης και Κρήτης κειμέ¬ 
νων διατάξεων, τις διατάξεις του π.δ. 103/1983, (Φ.Ε.Κ. 
48/15.04.1983, τ.Α') - Αυτοδύναμη λειτουργία του Πα¬ 
νεπιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του άρ¬ 
θρου 7 του ν. 4485/2017 (Φ.Ε.Κ. 114 τ.Α'/04-08-2017) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

3. Τις διατάξεις των παραγράφων 1,2 του άρθρου 28 
του ν. 4485/2017 (ΦΕΚ 114 τ.Α704-08-2017) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις). 

4. Το ΦΕΚτ ΥΟΔΔ 82/18-02-2016) και την αριθμ. 31460/ 
Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπιστωτική 
πράξη της Αναπληρώτριας Υπουργού Παιδείας Έρευνας 
και Θρησκευμάτων, όπου διαπιστώνεται ότι ο Καθηγητής 
Οδυσσέας Ζώρας έχει εκλεγεί ως Πρύτανης του Πανεπι¬ 
στημίου Κρήτης. 

5. Την αριθμ. 17070/01-12-2017 (ΑΔΑ:9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια- 

τάξεων του νόμου 4485/2017 (ΦΕΚ114/τ.Α'/04-08-2017 
για το ακαδημαϊκό έτος 2017-2018, όπως ισχύει. 

6. Τις διατάξεις του άρθρου 4 του ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν.4210/2013 (ΦΕΚ 254/ 
τ.Α721.11.2013), καθώς και την κατ' εξουσιοδότηση 
αυτού εκδοθείσα αριθμ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

7. Το αριθμ. Γεν.: 1637/12-02-2018 έγγραφο του Προ¬ 
έδρου του Τμήματος Φιλολογίας του Πανεπιστημίου 
Κρήτης, Καθηγητή Αλέξη Καλοκαιρινού. 

8. Το απόσπασμα πρακτικών της με ημερομηνία 
25-01-2018 Γενικής Συνέλευσης του Τομέα Γλωσσολο¬ 
γίας του Τμήματος Φιλολογίας της Φιλοσοφικής Σχο¬ 
λής του Πανεπιστημίου Κρήτης, σχετικά με την ίδρυση 
Ερευνητικού Εργαστηρίου Γλωσσικής Κατάκτησης και 
Γλωσσικής Επεξεργασίας στο Τμήμα Φιλολογίας της Φι¬ 
λοσοφικής Σχολής. 

9. Την απόφαση της Συγκλήτου του Πανεπιστημίου 
Κρήτης κατά την αριθμ. 383η/ 15-02-2018 τακτική συ¬ 
νεδρίασή της, σχετικά με το παρόν θέμα. 

10. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε 
και εγκρίνουμε: 

Την ίδρυση του Ερευνητικού Εργαστηρίου με τίτλο 
« Ερευνητικό Εργαστήριο Γλωσσικής Κατάκτησης και 
Γλωσσικής Επεξεργασίας» διεθνή τίτλο «Ι3ης)υ39ε 
Αςηυίείΐίοη 3ηά Ριτ>ςθ55ίη9 Ε30θΓ3ΐοΓγ», του Τομέα 
Γλωσσολογίας του Τμήματος Φιλολογίας του Πανεπι¬ 
στημίου Κρήτης καθώς και τον Εσωτερικό Κανονισμό 
Λειτουργίας του τα οποία έχουν ως ακολούθως: 

Άρθρο 1 

Ίδρυση-Αντικείμενο 

Ιδρύεται στοΤμήμα Φιλολογίας της Φιλοσοφικής Σχο- 
λήςτου Πανεπιστημίου Κρήτης, εργαστήριο με την ονο¬ 
μασία «Ερευνητικό Εργαστήριο Γλωσσικής Κατάκτησης 
και Γλωσσικής Επεξεργασίας» και τη διεθνή ονομασία 
«Ε3Π9υ396 Αςηυίείΐίοπ 3πς| Ριτ>ςθ55ίη9 Ε30θΓ3ΐοΓγ». 
Το Εργαστήριο εξυπηρετεί ερευνητικές και διδακτικές 
ανάγκες στην περιοχή της Γλωσσολογίας όσον αφορά 
την κατάκτηση/ανάπτυξη της γλώσσας και την επεξερ¬ 
γασία της κατά την παραγωγή και την πρόσληψη του 
λόγου από παιδιά και ενήλικες ομιλητές.Το Εργαστήριο 
εντάσσεται στον Τομέα Γλωσσολογίας του Τμήματος Φι¬ 
λολογίας του Πανεπιστημίου Κρήτης. 

Άρθρο 2 

Σκοπός - Αντικείμενο εργασιών - Αποστολή 

Το «Ερευνητικό Εργαστήριο Γλωσσικής Κατάκτησης 
και Γλωσσικής Επεξεργασίας» έχει ως αποστολή 

(α) την υποστήριξη/συμπλήρωση των ερευνητικών και 
διδακτικών δραστηριοτήτων του Τομέα Γλωσσολογίας 
του Τμήματος Φιλολογίας στα επίπεδα των διδακτορι¬ 


κών, μεταπτυχιακών και προπτυχιακών σπουδών, σε θέ¬ 
ματα που αφορούν την κατάκτηση/ανάπτυξη λόγου από 
τα παιδιά τυπικής και μη τυπικής ανάπτυξης καθώς και 
την επεξεργασία της γλώσσας από παιδιά και ενήλικες, 
που ανήκουν σε τυπικό και μη τυπικό πληθυσμό, 

(β) τη στήριξη και ανάπτυξη των αντικειμένων και 
μεθόδων διεξαγωγής έρευνας στο αντικείμενο του ερ¬ 
γαστηρίου, 

(γ) τη συνεργασία με ακαδημαϊκά ιδρύματα της ημε¬ 
δαπής και αλλοδαπής, ερευνητικά κέντρα, επιστημοτε- 
χνικούς και άλλους σχετικούς φορείς σε περιοχές κοινού 
ενδιαφέροντος, 

(δ) την οργάνωση σεμιναρίων, συμποσίων, συνεδρίων, 
διαλέξεων, παντοειδών παρεμφερών συναντήσεων και 
εκδηλώσεων με έλληνες και ξένους ειδικούς, καθώς και 
την πραγματοποίηση δημοσιεύσεων και εκδόσεων, με 
τη μορφή σειρών, βιβλίων, άρθρων και περιοδικών, 

(ε) τη χρήση των ηλεκτρονικών μέσων επικοινωνίας 
(ραδιοτηλεόρασης, πολυμέσων) με δημιουργία ειδικών 
προγραμμάτων εκπομπής και διάδοσης, αυτόνομα ή σε 
συνεργασία. 

(στ) την παροχή υπηρεσιών κατά τα προβλεπόμενα 
στο π.δ. 159/1984 (ΦΕΚ 53/Α'), 

(ζ) τη συνεργασία με κοινωνικούς φορείς, δημόσιους 
ή ιδιωτικούς, μέσω της ανάπτυξης προγραμμάτων στο 
πλαίσιο του γνωστικού αντικειμένου του Εργαστηρίου. 

(η) Την ανάπτυξη και εκπόνηση, αυτοδύναμα ή σε συ¬ 
νεργασία, προγραμμάτων διά βίου μάθησης σχετικών με 
το αντικείμενο του Εργαστηρίου. 

Άρθρο 3 

Προσωπικό 

Το Εργαστήριο στελεχώνεται από μέλη ΔΕΠ του Τμή¬ 
ματος Φιλολογίας που το γνωστικό αντικείμενο της 
θέσης τους ή/και το ερευνητικό τους έργο και ενδιαφέ¬ 
ροντα εμπίπτουν στα ερευνητικά αντικείμενα του Εργα¬ 
στηρίου και από μέλη του λοιπού επιστημονικού και διοι¬ 
κητικού προσωπικού που τοποθετείται στο Εργαστήριο 
σύμφωνα με τις κείμενες διατάξεις. Στελεχώνεται επίσης 
με εξωτερικούς συνεργάτες, επιστήμονες με ερευνητικά 
ενδιαφέροντα ή/και επιστημονικό έργο συναφές με την 
γλωσσική ανάπτυξη και γλωσσική επεξεργασία, διοικη¬ 
τικό και τεχνικό προσωπικό σύμφωνα με τις εκάστοτε 
ισχύουσες διατάξεις για κάθε κατηγορία προσωπικού. 
Μέλη του Εργαστηρίου, μπορούν επίσης να γίνονται επί 
θητεία και ερευνητές (υποψήφιοι διδάκτορες ή κάτοχοι 
διδακτορικού) κατόπιν εισήγησης του διευθυντή του Ερ¬ 
γαστηρίου και έγκρισης της Συνέλευσης του Τμήματος. 
Για την κάλυψη εκτάκτων ή παροδικών αναγκών είναι 
δυνατή με απόφαση του διευθυντή η πρόσληψη προ¬ 
σωπικού με σύμβαση εργασίας ορισμένου χρόνου, σύμ¬ 
φωνα με τις διατάξεις του άρθρου 24 του ν. 1514/1985 
(Α' 13) όπως ισχύει. 

Άρθρο 4 

Διοίκηση - Αρμοδιότητες 

Το Εργαστήριο διευθύνεται από μέλος ΔΕΠ τουΤομέα 
Γλωσσολογίας, που ορίζεται με τη διαδικασία του άρ- 

Ορου 29, παρ. 1 του ν. 4485/2017 (Α' 114) όπως ισχύει. 
Στις αρμοδιότητες του διευθυντή περιλαμβάνονται: 

(α) ο συντονισμός του ερευνητικού και διδακτικού 
έργου του εργαστηρίου, 

(β) η κατάρτιση και υποβολή στη Γενική Συνέλευση 
του Τομέα του ετήσιου προγράμματος λειτουργίας του 
Εργαστηρίου και η μέριμνα για την τήρηση του, 

(γ) η μέριμνα για τη στελέχωση του Εργαστηρίου με 
το αναγκαίο προσωπικό, 

(δ) η μέριμνα για την οικονομική διαχείριση των εσό¬ 
δων του Εργαστηρίου, 

(ε) η μέριμνα για την κατανομή των χώρων του Ερ¬ 
γαστηρίου, 

(στ) ο ορισμός των υπευθύνων για τα αναλώσιμα υλικά 
και τον κινητό εξοπλισμό, και 
(ζ) η υπογραφή κάθε εγγράφου και γενικά η ευθύνη για 
την ομαλή και απρόσκοπτη λειτουργία του εργαστηρίου. 

Άρθρο 5 

Έσοδα 

Τα έσοδα του Εργαστηρίου συμμορφώνονται με την 
εκάστοτε κείμενη νομοθεσία και προέρχονται κυρίως 
από 

(α) την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων, 

(β) τη διάθεση ερευνητικών ή εν γένει επιστημονικών 
προϊόντων, 

(γ) την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 (Α' 53), 

(δ) τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, και 
(ε) τις κληρονομιές, τις δωρεές και κληροδοσίες που 
καταλείπονται στο Πανεπιστήμιο Κρήτης για τους σκο¬ 
πούς του Εργαστηρίου. 

Άρθρο 6 

Εσωτερικός Κανονισμός 

Η λειτουργία του Εργαστηρίου διέπεται από τον Εσω¬ 
τερικό Κανονισμό του, ο οποίος αποτελεί αναπόσπαστο 
μέρος του παρόντος. 

Άρθρο 7 

Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. Η απόφαση αυτή να 
δημοσιευθεί στην Εφημερίδα της Κυβερνήσεως. 

ΕΣΩΤΕΡΙΚΟΣ ΚΑΝΟΝΙΣΜΟΣ ΕΡΓΑΣΤΗΡΙΟΥ 

Άρθρο 1 

Λειτουργία 

1 .Το Εργαστήριο λειτουργεί κατά τις εργάσιμες ημέρες 
και ώρες, όπως ορίζονται από τον Εσωτερικό Κανονι¬ 
σμό του Πανεπιστημίου Κρήτης. Το ωράριο εργασίας 
του προσωπικού είναι αυτό που προβλέπεται για κάθε 
κατηγορία, σύμφωνα με τον Εσωτερικό Κανονισμό λει¬ 
τουργίας του Πανεπιστημίου και τις κείμενες διατάξεις. 
2.0 διευθυντής ενημερώνεται πριν από τη διεξαγωγή 


κάθε εργασίας που γίνεται στο Εργαστήριο, στο πλαί¬ 
σιο ερευνητικού προγράμματος ή άλλου έργου που 
έχει αποφασιστεί, και καθορίζει μέσα στο πλαίσιο της 
αποστολής τον Εργαστηρίου τις προτεραιότητες στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ'αυτό, και την παραμονή των 
εργαζομένων (προσωπικού, φοιτητών, επισκεπτών) 
στους χώρους του. 

4. Η χρησιμοποίηση των οργάνων του Εργαστηρίου 
επιτρέπεται στο προσωπικό και τους ερευνητές που 
έχουν ειδική επί των οργάνων αυτών εκπαίδευση και 
εξουσιοδότηση. Κινητά όργανα και σκεύη τα οποία πα- 
ραδίδονται για τη διεξαγωγή εργασιών, επιστρέφονται 
μετά τη χρησιμοποίηση τους, στην κατάσταση που είχαν 
παραδοθεί. 

5. Με εισήγηση του διευθυντή στα αρμόδια όργανα 
του ιδρύματος, είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου. 

Άρθρο 2 

Κανονισμός εκτέλεσης πειραματικών εργασιών 

στο Εργαστήριο 

1. Δικαίωμα εκτέλεσης πειραματικών εργασιών έχουν 
μέλη ΔΕΠ του Εργαστηρίου ή/και συνεργαζόμενοι ερευ¬ 
νητές εφόσον το αντικείμενο της έρευνας είναι σχετικό 
με τους σκοπούς του Εργαστηρίου. Για την εκτέλεση πει¬ 
ραματικής εργασίας από ερευνητές που δεν είναι μέλη 
του Εργαστηρίου χορηγείται άδεια μετά από σχετική αί¬ 
τηση στην οποία αναφέρονται: Ο σκοπός της εργασίας, 
το χρονοδιάγραμμα και οι τεχνικές που θα χρησιμοποιη¬ 
θούν, η χρησιμοποίηση ή μη μηχανημάτων, οι διατάξεις 
που διέπουν την εκτέλεση της πειραματικής εργασίας 
και ο προϋπολογισμός της δαπάνης που θα απαιτηθεί. 

2. Πειραματικές εργαστηριακές μελέτες εκτελούνται σύμ¬ 
φωνα με τον Κώδικα Δεοντολογίας της Έρευνας του Πανε¬ 
πιστήμιου Κρήτης, την εκάστοτε κείμενη νομοθεσία ενώ η 
αδειοδότηση γίνεται από τα κατά νόμον αρμόδια όργανα. 

Άρθρο 3 

Εγκατάσταση 

Το Εργαστήριο εγκαθίσταται σε χώρους του Πανεπι¬ 
στημίου Κρήτης. Χώροι του Εργαστηρίου είναι εκείνοι 
στους οποίους εκτελούνται δραστηριότητες συναφείς 
με την αποστολή του, συμπεριλαμβανομένων και των 
ειδικών εγκαταστάσεων με τον τεχνικό εξοπλισμό, για τη 
διενέργεια των ερευνητικών προγραμμάτων. Χώροι του 
Εργαστηρίου θεωρούνται επίσης το γραφείο του διευ¬ 
θυντή, καθώς και κάθε άλλος χώρος που διατίθεται για 
τη λειτουργία του. Στους χώρους εγκατάστασης υπάρχει 
πινακίδα με την επωνυμία του Εργαστηρίου. 

Άρθρο 4 

Τηρούμενα βιβλία 

Για τις ανάγκες του Εργαστηρίου, τηρούνται τα ακό¬ 
λουθα βιβλία -ψηφιακά ή έντυπα- και στοιχεία: 

1. Αρχείο εισερχόμενης - εξερχόμενης αλληλογραφίας. 

2. Αρχείο φακέλων - ιστορικά συμμετεχόντων σε πει¬ 
ραματικές διαδικασίες. 

3. Αρχείο εκτελουμένων εργαστηριακών μελετών. 

4. Αρχείο εκτελουμένων και περατωμένων ερευνητι¬ 
κών πρωτοκόλλων - εργασιών. 

5. Αρχείο επιστημονικών δραστηριοτήτων. 

6. Αρχείο διδακτικών δραστηριοτήτων. 

7. Αρχείο δημοσιεύσεων. 

8. Βιβλίο μεταβολών προσωπικού. 

9. Φάκελος μηχανολογικού εξοπλισμού. 

10. Βιβλίο αναλωσίμων υλικών. 

11. Κατάλογος επιστημονικών βιβλίων και περιοδικών. 

12. Βιβλίο χρέωσης οργάνων και επιστημονικών βι¬ 
βλίων. 

13. Αρχείο περιουσιακών στοιχείων. 

14. Φάκελος οικονομικών στοιχείων κατ'έτος. Με από¬ 
φαση του διευθυντή μπορεί να τηρείται ακόμα κάθε άλλο 
βιβλίο ή στοιχεία που προβλέπονται από την ισχύουσα 
νομοθεσία ή κρίνεται απαραίτητο για το Εργαστήριο. 


Άρθρο 5 
Σφραγίδα 

Το Εργαστήριο χρησιμοποιεί για την αλληλογραφία 
του σφραγίδα στρογγυλή με τα παρακάτω στοιχεία: 

(α) Στο κέντρο: το λογότυπο του Πανεπιστημίου Κρή¬ 
της, (β) Σε εξωτερικό κύκλο: ΕΡΓΑΣΤΗΡΙΟ ΓΛΩΣΣΙΚΗΣ ΚΑ- 
ΤΑΚΤΗΣΗΣ ΚΑΙ ΓΛΩΣΣΙΚΗΣ ΕΠΕΞΕΡΓΑΣΙΑΣτουΤμήματος 
Φιλολογίας της Φιλοσοφικής Σχολής. Ανάλογη σφραγίδα 
με τα στοιχεία στην αγγλική γλώσσα χρησιμοποιεί το 
Εργαστήριο για την ξενόγλωσση αλληλογραφία και τα 
έγγραφά του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Μαρτίου 2018 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

